Călin Georgescu află joi dacă ICCJ îi aprobă contestarea deciziei de anulare a alegerilor prezidențiale. Acesta a atacat și la CEDO hotărârea
Înalta Curte de Casație și Justiție va judeca joi recursul formulat de Călin Georgescu, în urma deciziei de săptămâna trecută a Curții de Apel București, care i-a respins ca nefondată cererea. Aceasta viza dosarul în care contesta trei hotărâri ale Biroului Electoral Central (BEC), adoptate ulterior deciziei Curții Constituționale de a anula alegerile prezidențiale.